### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 18. november 2020.

### Resumé

Kommunerne og regionen i [adresse] indgår hvert andet år en rammeaftale om samarbejdet på det specialiserede social- og specialundervisningsområde. Rammeaftalen indeholder aftaler om fælles udviklingstiltag, kapacitet og styring på det sociale område.

I Rammeaftale 2021-22 er fastsat 2 udviklingsområder: ”Fælles om den nære psykiatri”, med en fortsat udvikling af den nære psykiatri gennem det tværsektorielle samarbejde i Midtjylland ’Alliancen om den nære psykiatri’, samt ”Fælles fokus på borgere med komplekse udfordringer”, med fokus på i fællesskab at ud­vikle tilbudsviften og blive bed­re til at dele videnkapacitet.

Rammeaftalen indeholder tillige et samlet skøn over behovet for pladser og tilbud. Overordnet set tilkendegiver de midtjyske kommuner, at de oplever sammenhæng mellem behovet for specialiserede tilbud og det samlede udbud af tilbud.

I Rammeaftale 2021-22 indgår en fortsættelse af aftalen fra den hidtidige Rammeaftale 2019-20 om udvikling i taksterne i den fireårige periode 2019–22. Aftalen indebærer, at taksterne reduceres med minimum 2% i hele perioden (svarende til 0,5% årligt).

### Indstilling

Det indstilles:

At 1) Byrådet tiltræder Rammeaftale 2021-22 som forelagt.

### Sagens forløb

16-11-2020 Magistraten

Fremsendes til [adresse] Byråd med bemærkning, at Magistraten i mødet den 16. november 2020 anbefaler, at byrådet tiltræder Borgmesterens Afdelings og Magistratsafdelingen for Sociale Forhold og Beskæftigelses indstilling af 4. november 2020.

Der udarbejdes et notat til byrådsbehandlingen, der nærmere beskriver takstudvikling m.m.

 18-11-2020 Aarhus Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 18. november 2020.
 23-11-2020 Social- og Beskæftigelsesudvalget

Hanne Andreasen, Frederik Paulsen, Bobby Dam, Marius Schmidt og Frode Sørensen kunne enstemmigt tiltræde indstillingen.

Richard Paulsen og Alexander Kjær var forhindret i at deltage i konklusionen.

 02-12-2020 Aarhus Byråd

Oda Nørgaard og Magistratsafdelingen for Sociale Forhold og Beskæftigelse med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 23. november 2020.

Enhedslisten de Rød-Grønnes byrådsgruppe og Emily Thygesen kunne ikke tiltræde indstillingen.